open-index/open-wikipedia-markdown huggingface dataset:
The Twilight Saga: Breaking Dawn – Part 2

***The Twilight Saga: Breaking Dawn - Part 2*** er den andre og avsluttende delen av en romantisk eventyrfilm som hadde kinopremiere i 2012. Den første delen hadde premiere i 2011. Filmene er regissert av Bill Condon, og har Kristen Stewart, Robert Pattinson og Taylor Lautner i hovedrollene. Filmen er den avsluttende filmen i Twilight-serien.

Filmene er basert på romanen *[[Ved daggry]]* av Stephenie Meyer.

## Sammendrag
Bella, som nettopp har født en datter, Renesmee, og våkner etter sin transformasjon fra menneske-til-vampyr. Jacob og Cullen-familien holder seg i nærheten. I mellomtiden har Bellas far, Charlie, forsøkt å kontakte Cullen-familien for oppdateringer om Bellas helse. Carlisle tror at de må forlate byen Forks, Washington for å beskytte deres sanne identitet. Jacob, desperat etter ikke å miste Renesmee, besøker Charlie og forteller ham at Bella lever og har det bra- men at hun måtte endre seg til vampyr for å bli bedre. Jacob avslører også sin ulveform for Charlie. Charlie besøker deretter Cullen-huset, og får se Renesmee.

Flere måneder går, og Carlisle holder øye med Renesmee's raske vekst. På en utflukt i skogen ser en bitter Irina dem på avstand, og tror at Renesmee er et udødelig barn. Udødelige barn av vampyrer som ble forandret i barndommen, kan ikke trenes eller beherskes, og de risikerer derfor at slike barn avslører seg som vampyr for omverden. Slike udødelige barn ble etter hvert henrettet, i likhet med foreldrene som skapte slike barn - og etableringen av alle slike barn ble forbudt.

Irina reiser til Volturi, for å rapportere hva hun har sett. Alice forstår at Volturi og Irina komme til å myrde dem, og instruerer de andre om å samle så mange vitner som mulig for å vitne om at Renesmee ikke er et udødelig barn. Alice og Jasper forsøker å samle bevis for dette. Cullen-familien begynner å innkalle vitner, deriblant Denali-familien. Eleazar Denali oppdager at Bella har en spesiell evne: Et kraftig mentalt skjold som beskytter henne mot Edwards tankelesing. Men noen av deres potensielle vitner blir angrepet og forhindret fra å støtte Cullen-famlien.

## Rolleliste

## Eksterne lenker
* 
*
MF «Bastø»

**MF «Bastø»** og **DS «Bastø»** er navn brukt på en rekke bilferger hovedsakelig benyttet på fergesambandet Moss–Horten, (Bastøfergen). Nesten konsekvent er fergene «serienummerert» med romertall. 
__NOTOC__
* DS «Bastø» (1885) - en dampdrevet passasjerferge bygd i 1885
* DS «Bastø» (1934) - en opprinnelig dampdrevet bilferge bygd i 1934
* MF «Bastø» (1949) - en bilferge bygd i 1949

## «Bastø I»
* MF «Bastø I» (1956) - en bilferge bygd i 1956
* MF «Bastø I» (1978) - en bilferge bygd i 1978
* MF «Bastø I» - en bilferge bygd i 1997

## «Bastø II»
* DS «Bastø II», senere navngitt DS «Bastø 2», en lokalbåt og bilferge bygd i 1900
* MF «Bastø II» (1939) - en bilferge bygd i 1939
* MF «Bastø II» (1961) - en bilferge bygd i 1961
* MF «Bastø II» (1979) - en bilferge bygd i 1979
* MF «Bastø II» (1997) - en bilferge bygd i 1997

## «Bastø III»
* MF «Bastø III» - et senere navn på MF «Bastø» (1949)
* MF «Bastø III» (1968) - en bilferge bygd i 1968
* MF «Bastø III» (2005) - en bilferge bygd i 2005

## «Bastø IV»
* MF «Bastø IV» - et senere navn på MF «Bastø I» (1956)
* MF «Bastø IV» (1964) - en bilferge bygd i 1964
* MF «Bastø IV» (1986) -  senere «Bastø VII» en bilferge bygd som MF «Austrheim» i 1986
* MF «Bastø IV» (2016) - en bilferge bygd i 2016

## «Bastø V»
* MF «Bastø V» (1973) - en bilferge bygd i 1973
* MF «Bastø V» (1990) - en bilferge bygd som MF «Nordkapphorn» i 1990
* MF «Bastø V» (2017) - en bilferge bygd i 2017

## «Bastø VI»
* MF «Bastø VI» (1961) - et senere navn på MF «Bastø II» (1961)
* MF «Bastø VI» (2016) - en bilferge bygd i 2016

## Andre bastøferger
* MF «Vestfold» - en bilferge bygd i 1991
* MF «Østfold» - et senere navn på MF «Bastø II» (1979)
* Bastø Electric - en bilferge bygd i 2020
Reg Presley

**Reg Presley** (født **Reginald Maurice Ball** 12. juni 1941, død 4. februar 2013) var en engelsk musiker.
Han var mest kjent som vokalist og låtskriver i The Troggs, hvis mest kjente hit var «Wild Thing».
Av sangene han skrev, er «Love Is All Around» en av de mest kjente.

Han ga også i 2002 ut en bok om kornsirkler.
På slutten av livet hadde han flere hjerneslag, samt lungekreft.

## Referanser


## Eksterne lenker
* 
*
Zhu Yufu

**Zhu Yufu** (kinesisk: 朱虞夫; pinyin: *Zhū Yúfū*, født 13. februar 1953 i Hangzhou i provinsen Zhejiang i Folkerepublikken Kina) er en kinesisk dikter og politisk aktivist.

I 1998 var han en av grunnleggerne av Kinas demokratiske parti, som straks ble avvist av myndighetene, det vil si deres søknad om registrering ble nektet.

I mars 2011 ble han dømt til syv års fengsel for å ha *ansporet til undergravelse av statens myndighet*. Foranledningen var et dikt han offentliggjorde, og som oppfordret folk til å delta i pro-demokrati-protester. Mer presist oppfordret diktet folk «til å ta en spasertur i gatene», noe som var en eufemisme i det moderne Kina for å demonstrere for samfunnsforandringer. 

## Referanser
Niebelungenliedmanuskript C

**Niebelungenliedmanuskript C** (tysk: *Die Donaueschinger Nibelungenhandschrift C*) er et av de tre viktigste overleveringer av det tyske helteeposet Nibelungenlied. Manuskriptet stammer fra andre fjerdedel av 1200-tallet, og er nedskrevet i det alemanniske språkområdet, formodentlig i Syd-Tirol eller Vorarlberg.

Pergamentmanuskriptet ble gjenoppdaget den 29. juni 1755 i slottsbiblioteket til grevene av Hohenems av sveitseren Jacob Hermann Obereit. I 1757 publiserte han sammen med sveitseren Johann Jakob Bodmer flere utdrag av teksten. I 1769 ble det såkalte manuskript B oppdaget, og i 1779 ble manuskript A funnet. Den sveitsiske gymnasprofessoren Christoph Heinrich Myller publiserte deretter i 1782 for første gang en fullstendig utgave av alle tre tekstene.

I 1815 kom manuskript C i den tyske germanistikeren Joseph von Laßbergs eie. Etter hans død i 1855 ble gitt til hoffbibliotek Donaueschingen i Donaueschingen i det daværende storhertugdømmet Baden. I året 1999 ble håndskriftet kjøpt av den tyske gründeren Joachim Egon Fürst zu Fürstenberg for 25 millioner tyske mark. Siden 2001 har det befunnet seg i Badischen Landesbibliothek i Karlsruhe under signaturen *Codex Donaueschingen 63*.

Den 30. april 2009 ble alle tre manuskriptene av Niebelungenslied erklært som et verdensminne av UNESCO.

## Referanser
Manal

**Manal** (arabisk ) er et arabisk kvinnenavn som betyr «oppnåelse, anskaffelse».

## Utbredelse
*Manal* er blant de ti mest utbredte arabiske kvinnenavnene ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Manal al-Sheikh (f. 1971), irakisk poet og journalist
* Manal al-Sharif (f. 1979), saudiarabisk kvinnerettsforkjemper

## Referanser


## Eksterne lenker
Shawarma

**Shawarma** (tyrkisk:Şavurma, arabisk: شاورما, hebraisk: שווארמה) er en variant av eller et annet navn på tyrkisk kebab, som brukes mye i midtøsten. Den består av et stykke skårede kjøttbiter, som regel av lam, sau eller okse, eventuelt kylling, som grilles samtidig som de roterer på samme måte som döner kebab. Hovedforskjellen fra döner kebab er den spesielle sausen og krydderblandingen som brukes i shawarma. Ofte brukes disse om hverandre. Ordet shawarma er mer utbredt i arabisktalende land, mens kebab dominerer spesielt i Europa og USA.

Ordet *shawarma* kommer opprinnelig fra det tyrkiske ordet *çevirme*, som betyr *roterende* eller *snurrende*.

## Referanser
Giovanni Picchi

**Giovanni Picchi** (ca. 1571–1643) var en italiensk luttenist, organist og komponist.

Picchi var en sen representant for den venetianske skolen og fikk betydning i en periode da instrumentale musikkformer startet å differensieres i eksempelvis sonata og canzona.

## Liv
I henhold til dødsattesten fra 1643 var Picchi 71 år gammel da han døde, og ble dermed sannsynligvis født i 1571 eller 1572. Den første kjente dokumentasjonen av ham er en illustrasjon på tittelbladet til Fabritio Carosos dansebok *Nobilità di dame* (1610) der han framstilles som luttspiller og betegnes som «Professore di ballare».

I 1615 ble Picchi organist ved *Scuola Grande* i Venezia, dagens **. I 1624 søkte han posten som andreorganist ved Markuskirken, men ble vraket til fordel for Giovanni Pietro Berti.

## Musikk
Det er stort sett bare bevart instrumentalmusikk etter Picchi. En toccata og tre  passamezzos er funnet i samleverk og han publiserte 19 *canzonas* for ensembler, *Canzoni da sonar* (1625).

Picchis *«Intavollatura di Balli d'Arpicordo»* er en viktig kilde til dansemusikk for klaviaturinstrumenter. Dansene for cembalo er av tre typer: i tredelt takt, i tredelt takt koplet med *[[saltarello]]er* og stykker over en basso ostinato. De fleste stykkene med ostinatobass er varianter av *[[romanesca]]*-mønsteret.

## Verk i utvalg
* *Intavollatura di Balli d'Arpicordo*, for cembalo (1618 og 1621)
* 19 *Canzoni da sonar con ogni sorte d'instrumenti a due, tre, quattro, sei, & otto voci* (Venezia, 1625)

## Referanser


## Litteratur
* , *Venetian Instrumental Music, from Gabrieli to Vivaldi.*  New York, Dover Publications, 1994.  ISBN 0-486-28151-5
* Howard Ferguson: "Giovanni Picchi", Grove Music Online red. L. Macy, (abonnementstilgang)

## Eksterne lenker
* 
*
Anne Gjelsvik

**Anne Gjelsvik** (født 4. juni  1965 i Florø) er professor i filmvitenskap ved Institutt for kunst og medievitenskap NTNU. Hun forsker på amerikansk film og fjernsyn, norsk samtidsfilm, vold i film, filmkritikk og medier og terror. Hun har skrevet flere bøker og er fast bidragsyter i filmtidsskriftet Montages.no. I 2017 mottok hun Norsk filmkritikerlags hederspris Budbringeren for sitt virke som formidler av film og filmkunnskap. 

Gjelsvik er gift med Terje Eidsvåg, kulturjournalist i *[[Adresseavisen]]*.

## Bibliografi (utvalg)
*2002: *Mørkets øyne : filmkritikk, vurdering og analyse*, ISBN 9788215000947
* 2006: *Vondt og vakkert : vold i audiovisuelle medier*, ISBN 9788276347623
* 2013: *Hva er film* – i Universitetsforlagets serie *[[Hva er-bøkene|Hva er]]*
* 2016: *Women of Ice and Fire. Gender, Game of Thrones and Multiple Media Engagements*, 
* 2018: *Cinema Between Media. An Intermediality Approach*, Edinburgh University Press Books
* 2024: *Refocus: The Films of Joachim Trier*, Edinburgh University Press Books

## Referanser


## Eksterne lenker
* 
*
Hertug av Gloucester

**Hertug av Gloucester** er en engelsk adelig tittel, som ble opprettet i 1385. Ti medlemmer av kongefamlien har benyttet tittelen. Det er imidlertid kun offisielt utnevnt åtte hertuger av Gloucester. Tittelen er knyttet til Gloucester i det sørvestlige England.

Tittelen er blitt opprettet fire ganger som høyadelstittel i England og en gang som høyadelstittel i Storbritannia:
Mantı

**Mantı** er en Armensk, Georgisk, Tyrkisk rett som består av melboller eller pasta fylt med kjøttdeig, eventuelt også med ris, og kalles også for **kaukasisk [[ravioli]]** eller dumpling. Mantı blir servert med en saus av yoghurt og litt smeltet smør eller olje med paprika, eventuelt også med hvitløk, sumak og mint. Den kan også tilberedes som en suppe, eller tilberedes vegetabilsk.

## Referanser
Zarzal

**Zarzal** er en by og en kommune som ligger i Valle del Cauca i Colombia.

## Eksterne lenker
* Informasjon om kommunen
Roger Rein

**Roger Rein** (født 1960) er en norsk journalist, avisredaktør og lokalpolitiker (Ap). Han har vært journalist i *[[Namdalsavisa]]* i 12 år, redaktør i *[[Innherred (avis)|Innherred]]* i 12 år og informasjonssjef i Nord-Trøndelag fylkeskommune i drøy ti år.

Han gikk treårig handelsskole ved Thorp og Andersen videregående skole og journalistikklinjen ved Arbeiderbevegelsens Folkehøgskole. 

Rein var journalist i *[[Namdal Arbeiderblad]]* 1982–1991, vaktsjef og reporter i NRK Nord-Trøndelag 1991–1995, journalist i *[[Namdalsavisa]]* 1995–1998, journalist i *[[Trønder-Avisa]]* 1998–1999 og informasjonssjef i Nord-Trøndelag fylkeskommune 1999–2010. Fra 2010 til 2022 var han ansvarlig redaktør og daglig leder i *[[Levanger-Avisa]]*, som i 2015 ble slått sammen med *[[Innherreds Folkeblad og Verdalingen]]* til *[[Innherred (avis)|Innherred]]*. Han var deretter samfunnsredaktør i ett år i samme avis før han sluttet. I 2024 ble han ansatt som journalist i *Steinkjer24*.

Rein var medlem av AUF i syv år i ungdomstiden og satt i Steinkjer kommunestyre for Arbeiderpartiet i to år.

## Referanser
Ülker

**Ülker Gıda**, ofte bare forkortet til **Ülker**, er en tyrkisk produsent av ulike matprodukter, grunnlagt i 1944 av Sabri Ülker, som på den tiden drev et lite bakeri i Istanbul. Foretaket eksporterer til 78 land. Foretakets kjernevirksomhet er kaker, kjeks og sjokolade, selv om de også produserer andre typer matvarer. Blant de nye produktejne finnes finns coladrikken Cola Turka som ble en stor suksess da den ble lansert på det tyrkiske markedet i 2003, med Chevy Chase i hovedrollen i den første reklamefilmen. Ülker ble kåret til «Candy Company of the Year in Europe» av European Candy Kettle Club 2004. I desember 2007 kjøpte Ülker sjokoladeprodusenten Godiva fra Campbell Soup Company for 850 millioner dollar.

## Liste over Ülkers merker
* 9 Kat Tat
* Albeni
* Alpella
* Altın Başak
* Altın Hasat
* As Kraker
* Baby Star
* Başak
* Bianko
* Biskrem
* Bizim Bereket
* Bizim Mutfak
* Bizim Yağ
* Bolero
* Cafe Crown
* Caramio
* Coco Pops
* Coco Pops Bar
* Coco Star
* Cola Turka
* Çamlıca
* Çikolatalı Gofret
* Çizi
* Çokokrem
* Çokomel
* Çoko Misket
* Çokonat
* Çokoprens
* Çubuk Kraker
* Dankek
* Dido
* Finger
* Flores
* Gallery
* Gogly
* Golf
* Grissini
* Halley
* Hanımeller
* Haylayf
* Hero Baby

## Referanser


## Eksterne lenker
*
Thorp og Andersen videregående skole

**Thorp og Andersen videregående skole** var en videregående skole i Steinkjer kommune i Trøndelag.

Skolen ble etablert av Harald Thorp og Alf Andersen som en privat handelsskole i Namsos i 1932 med navnet Thorp & Andersens Handelsskole. Skolen flyttet til Steinkjer i 1935, og hadde tilhold i Levanger under den andre verdenskrig og frem til 1955. Tilbake i Steinkjer leide skolen en rekke ulike lokaler, men ble stedfast i nye lokaler på Guldbergaunet i 1976. Utdannelse fra Thorp & Andersens handelsskole gav rett til handelsbrev. I 1960-årene fikk skolen status som yrkesskole i handel- og kontorfag.

I 1976 ble skolen overtatt av Nord-Trøndelag fylkeskommune og gitt navnet Thorp og Andersen videregående skole, og Torbjørn Woll fungerte som rektor 1976–1988. Senere var Kåre Vollen rektor 1988–1994. Skolen ble utvidet med formgivingsfag ved siden av de tradisjonelle handel- og kontorfagene. Som følge av Reform 94 ble Thorp og Andersen videregående skole nedlagt den 30. juni 1994. Handel- og kontorfagene ble lagt til Steinkjer videregående skole, mens formgivningsfag ble lagt til Guldbergaunet videregående skole.

## Eksterne lenker
*
Matteuseffekten

**Matteuseffekten**, også kalt *Matteusprinsippet*, er navnet på et sosiologisk fenomen der kjente vitenskapsmenn blir tillagt resultater framskaffet av andre mindre kjente kollegaer.  Berømte vitenskapsmenn kan også få forholdsmessig mer ære enn mer anonyme personer for samme type arbeid.  I overført forstand blir «de rike rikere og de fattige fattigere».  Effekten kan også bli brukt i vid forstand for å omtale en situasjon der en person rik på status, berømmelse eller kapital høster en ufortjent gevinst av rikdommen.  

Begrepet ble innført av sosiologen Robert K. Merton i 1968.  Navnet er inspirert av Matteusevangeliet 25,29: «For den som har, skal få, og det i overflod. Men den som ikke har, skal bli fratatt selv det han har».  Verset er fra *lignelsen om talentene*, Matteus 25,14-30; det har fotfeste kun i formuleringen, og ikke av det bibelske teologiske poeng i lignelsen.

## Eksempel

* En von Neumann-arkitektur er en formell modell for en datamaskin, oppkalt etter John von Neumann.  Navnet er blitt beskrevet som et resultat av Matteuseffekten, fordi en rekke andre vitenskapsmenn også bidro til å etablere modellen.  John von Neumann var imidlertid den mest kjente av disse.  
* De beste idrettsutøverne i en klubb blir tatt ut til flere konkurranser og får dermed mer erfaring og blir enda bedre i sporten sin.
* En medarbeider med et godt renommé får en større del av æren for et prosjekt og blir enda mer populær, på andres bekostning.

## Referanser
Helge von Koch

**Niels Fabian Helge von Koch** (født 25. januar 1870 i Stockholm, død 11. mars 1924 i Danderyd i Uppland) var en svensk matematiker som er kjent for å ha gitt navnet sitt til det populære fraktalet Kochs snøflak.

I 1904 beskrev han Koch-kurven i en artikkel med tittelen *«Sur une courbe continue sans tangente, obtenue par une construction géométrique élémentaire»* av den svenske matematikeren Helge von Koch.

Han ble utnevnt til professor i matematikk ved Kungliga Tekniska högskolan i 1905, og ble professor i ren matematikk ved Stockholms universitet i 1911, etter å ha tatt over for Gösta Mittag-Leffler. von Koch skrev flere artikler om tallteori. I 1901 klarte han blant annet å bevise at Riemann-hypotesen tilsvarer en sterkere form av primtall teoremet.

## Referanser
Charlie Is My Darling

***Charlie Is My Darling*** er en dokumentarfilm med The Rolling Stones, utgitt i 1966. Filmen omhandler Rolling Stones på turné i Irland i september 1965.

*Charlie Is My Darling* dokumenterer bandet når de turnerer Irland like etter at «(I Can't Get No) Satisfaction» nådde toppen av hitlistene, og det er første gang en Rolling Stones-konsert er profesjonelt filmet.

Filmen består konsertopptak med Rolling Stones og intervjuer av publikummere før og etter konserter i Dublin og Belfast en weekend i begynnelsen av september 1965. Vi følger Rolling Stones-medlemmene på hotellene, toget og flyplassen. Alle intervjues også, bortsett fra den generte Keith Richards. Rolling Stones' produsent, Andrew Loog Oldham, følger dem sammen med kamera.

Publikumere stormer scenen i Dublin under «I'm All Right», og spesielt Brian Jones sliter med tenåringene, mens Bill Wyman og Charlie Watts fortsetter å spille. Når politiet endelig får kontroll, står turnémanager Ian Stewart midt på scenen, ganske oppgitt.

Den restaurerte versjonen av *Charlie Is My Darling* hadde premiere på Walter Reade Theater i New York City 29. september 2012, og ble utgitt på DVD og Blu-ray 5. november 2012.

## Musikk fra den restaurerte 2012-versjonen

#«Play with Fire» (Filmintro, orkesterversjon)
#«Heart of Stone» - 1:40
#«Heart of Stone» (orkesterversjon)
#«Play with Fire» - 1:10

;Konsertopptak fra Dublin
#«The Last Time» - 3:13
#«Time Is on My Side» - 2:45
#«I'm All Right» - 3:00
:*Publikumere stormer scenen

#«Sittin' On A Fence»  (Mick og Keith på hotellrommet)
#«Tell Me (You're Coming Back)» (Mick og Keith på hotellrommet)
#«If I Fell»/«Eight Days a Week» (Mick og Keith på hotellrommet)

#«Blue Turns to Grey» (orkesterversjon)
#«Maybe It's Because I'm A Londoner» (Mick og Keith på toget)
#«(I Can't Get No) Satisfaction» (orkester versjon)
#Keith spiller gitar på Hotellrommet i Belfast

;Konsertopptak fra Belfast
#«Everybody Needs Somebody to Love» - 0:36
#«Pain in My Heart» - 2:03
#«Around and Around» - 2:18
#«(I Can't Get No) Satisfaction» - 3:22

#«Santa bring my baby back to me» (Mick og Keith på hotellrommet)
#«Blueberry Hill», «Teenager in Love» (Mick og Keith på hotellrommet)
#«Goin' Home» - 2:52
#«I'd Much Rather Be With the Boys» (Rulletekst, Mick og Keith på hotellrommet)

## Personell
;The Rolling Stones
*Mick Jagger - sang, perkusjon
*Keith Richards - gitar, kor
*Brian Jones - gitar, kor
*Bill Wyman - bass, kor
*Charlie Watts - trommer, perkusjon

;Øvrige medvirkende
*Manager - Andrew Loog Oldham som også står bak orkester versjonene
*Lydtekniker - Glyn Johns

## Konsertsted
*03/09/1965 Dublin, Irland, Adelphi Theatre (2 konserter)
*04/09/1965 Belfast, Nord-Irland, ABC Theatre (2 konserter)

## Referanser


## Eksterne lenker
*
Halvor Halvorsen Ophuus

**Halvor Halvorsen Ophuus** (født 19. desember 1772, død 6. februar 1852) var håndverker, gårdbruker og Haugiansk stortingsmann fra Romsdals amt til stortinget 1815–1817.

På stortinget 1815–16 var Ophuus 4. representant fra Romsdals amt. Han var medlem av fire komiteer, blant annet av komiteen som forhandlet om finans-, skatte-, bank- og pengevesenet. I 1815 ble Ophuus valgt inn på Stortinget. På tinget 1815–1816 kom han med forslag om tvungen utskifting av gårder med teigblanding. Han mente at utskiftingen burde vært gjort før utgangen av 1816, og at bøndene burde få en bot på 1spd for  hver mnd til arbeidet var unnagjort. Utskiftingsloven ble vedtatt i 1821. 

Ophuus var en nær venn av Hans Nielsen Hauge.

Han døde på Mjelva 6. februar 1852. Ole Halvorsen Mjelva var eneste sønn. Industripioneren Ole Andreas Devold i Ålesund var en dattersønn. 

## Litteratur
* 

## Referanser


## Kilder
* Tallak Lindstøl: *Stortinget og Statsraadet*, samt tillæg. B. 1 D. 2 : Biografier L-Ø samt tillæg digital utgave side 673
* 
* Ragnhild Hutchisons hovedoppgave i historie: «Enighetsfabrikken og utviklingen av tekstilindustrien..."

## Eksterne lenker
*
Guldbergaunet videregående skole

**Guldbergaunet videregående skole** var en videregående skole i Steinkjer kommune i Trøndelag.

Skolen ble etablert som Steinkjer husmorskole den 1. august 1967. I forbindelse med skolereformene i 1970-årene og flyttingen til nye lokaler på Guldbergaunet i januar 1974, fikk skolen navnet Guldbergaunet videregående skole. Den ble etterhvert landets første skole med linje for institusjonskokk. Da Thorp og Andersen videregående skole ble nedlagt i 1994, ble formgivingsfag lagt til Guldbergaunet. I 1998 ble Guldbergaunet innlemmet i Steinkjer videregående skole.

## Eksterne lenker
*
Otto I av Sachsen

**Otto** (eller *Oddo*) (fødselsår usikkert, mellom 835-851, død 30. november 912), med tilnavnet «*den opplyste*» (tysk: «der Erlauchte») i senere omtaler, var hertug av Sachsen fra 880 til sin død.

Han var far til Henrik I av Sachsen (Henrik Fuglefangeren) og bestefar til keiser Otto I av Det tysk-romerske rike (Otto den store). Gjennom sin datter Oda ble han også svigerfar til Zwentibold, den karolingiske kongen av Lotharingia.

## Livet

Han var den yngste sønn av hertug Liudolf av Sachsen og hans kone Oda av Billung, og etterfulgte sin bror Brun I av Sachsen (Bruno) som hertug etter sistnevntes død i 880. Etter faren Liudolf er adelsslekten kalt Liudolfingene. Etter Ottos sønnesønn *keiser* Otto Is tiltredelse som keiser av Det tysk-romerske rike i 962 er slekten også kalt Det ottonianske dynasti.

I et charter fra kong Ludvig den yngre til klosteret i Gandersheim datert 26. januar 877, er Pago Suththuringa (regionen Sør-Thüringen) beskrevet som «*in comitatu Ottonis*» (i Ottos rike). I et charter av 28. januar 897 nevnes Pago Eichesfelden (Eichsfeld) som beliggende i hans rike. Han var også abbed i klosteret i Hersfeld i 908. I sin beskrivelse av søsteren Liutgards ekteskap med kong Ludvig den yngre (i 869) benevner Widukind av Corvey ham som «*Magni Ducis Oddonis*» (storhertug Otto).

Otto forlot sjelden Sachsen, men styrte sin egen region. Han hadde et godt forhold til kong Ludvig den yngre og keiser Arnulf av Kärnten, og de blandet seg sjelden inn i Sachsen. Otto fungerte i praksis som konge i Sachsen, og han underla seg også de nærliggende slaviske stammene, eksempelvis Daleminziene.

Ifølge Widukind av Corvey, ble Otto tilbudt kongedømmet Øst-Franken etter at kongen, Ludvig barnet døde i 911, men han avslo på grunn av sin høye alder. I stedet foreslo han at Konrad av Franken skulle utropes til konge. Denne historien regnes som tvilsom.

Otto var gift med Hathui eller Hedwig av Babenberg (død i 903), datter av den saksiske hertug Henrik av Franken. Otto er gravlagt i klosterkirken i Gandersheim. Han hadde to sønner, Thankmar og Liudolf, som døde før ham, men hans tredje sønn Henrik etterfulgte ham som hertug av Sachsen, og ble senere valgt til konge. Hans datter Oda giftet seg karolingiske kongen Zwentibold av Lotharingia.

## Referanser
Snøhetta (Bardu)

**Snøhetta** er et fjell mellom Salangsdalen og Sørdalen i Bardu kommune i Troms. Det har en høyde på  meter over havet. Fjellet er preget av rundt 500 meter høye stup mot sør og øst. En fjellkam mot sørøst forbinder Snøhetta mot den lavere toppen Snøhatten ().

Toppen av Snøhetta er det nordligste punktet i Rohkunborri nasjonalpark.

## Fotnoter



## Referanser
Giant Silva

**Paulo César de Silva** (født 1963), kjent som **Giant Silva**, er en brasiliansk tidligere MMA-utøver og nåværende fribryter.

Silva var veldig lik Giant Gonzalez i sin ungdom. Silva var egentlig basketballspiller som spilte for det brasilianske basketballaget under Olympiske leker. Det nevnes ofte at han er enten 7'4 (223 cm) eller 7'7 (230 cm) høy, men den egentlig høyden er 7'2 (218 cm). Skostørrelsen til Silva sies å være omtrent 55.

## Wrestlingkarriere
### World Wrestling Federation 1997-1999
Silva debuterte i WWF sent i 1997. Hans "pay-per-view"-debut var i *Survivor Series 1998*, og dette var en tag team-kamp (3-on-4 handikapp) hvor han, Kurrgan og Golga slo Kai En Tai.

Silvas kontrakt gikk ut tidlig i 1999.

### New Japan Pro Wrestling og HUSTLE 2001-2008
I 2001 ble Silva med i New Japan Pro Wrestling. 12. august 2001 debuterte han som medlem av Masahiro Chonos Stabil (Team 2000), der blant annet Giant Singh (bedre kjent som The Great Khali) også var medlem. Silva og Signh begynte 8. oktober 2001 å wrestle sammen, og de vant blant annet en "4-on-2 handikapp"-kamp samme dag.

Høsten 2001 deltok Silva med Chono G1 Tag League, og de endte på 7.-plass. I 2002 deltok Silva i flere turneringer. I begynnelsen av februar var han med i en turnering for IWGP Heavyweight Championship, men tapte i første runde mot Tadao Yasuda (som senere vant turneringen). Den tredje februar, to dager etter tapet mot Yasuda, vant derimot Silva, Singh og Chono en 6-man Tag Team-turnering.

I 2004-2008 var han under promotøren HUSTLE der han var med i mange forskjellige kamper. Silva gikk til Pride i 2003.

### Independent Curcuit 2008-2010
Silva er nå aktiv i Independent Curcuit.

## MMA-karriere
### PRIDE Fighting Championship 2003-2006
Silva var også med i den japanske kampsport-promotøren Pride, der han trente med Gracie-familien. 31. desember slo han Yokozonas tidligere mester Akebono Taro med en "kimura arm lock" i første runde. Hans MMA-rekord endte med to seiere og seks tap i Pride og K-1.

## Referanser


## Eksterne lenker
* 
* 
* 
* 
*  MMA-profil
Jannike Ohrem Bakke

**Jannike Ohrem Bakke** (født 1974) er en norsk fagbokforfatter, lærebokforfatter og førsteamanuensis på Universitetet i Sørøst-Norge.

Bakke har laget flere læremiddelpakker; «Safari» sammen med Kåre Kverndokken for grunnskolen i mange bind og «Panorama» for videregående skole. Hun har skrevet flere artikler om grunnleggende ferdigheter, litteraturdidaktikk og dramaturgi. Hun har tidligere vært lektor og skoleleder i videregående skole og sendelektor ved universitetet i Køln.

Hun er fra 2020 styremedlem i NFFO.

## Publikasjoner (utvalg)
* Bakke, J. O., & Lindstøl, F. (2021). Chasing fleeing animals–on the dramaturgical method and the dramaturgical analysis of teaching. *Research in Drama Education: The Journal of Applied Theatre and Performance,* 26(2), 283-299.
* Bakke, J. O., Lindstøl, F., & Knudsen, K. N. (2021). Leder: Et temanummer om dramaturgi i didaktiske kontekster. *Journal for Research in Arts and Sports Education*, 5(2).
* Bakke, J. O. (2022). «Det jeg vil snakke om binder romanen til livet»–om skjønnlitterære, digitale leseoppdrag til Koke Bjørn. Nordic Journal of Literacy Research, 8(2).
* Bakke & Lindstøl (2023): *Undervisningens dramaturgi.* Fortellinger og analyser fra klasserommet: Fagbokforlaget.
* Kverndokken, K. & J.O. Bakke (red.) (2023): *101 skrivegrep. En teoretisk og praktisk skrivedidaktikk.* 2. utgave. Fagbokforlaget.

## Referanser


## Eksterne lenker
*
Fila II (datter av Selevkos)

**Fila II** (gresk: Φίλα; født 295 f.Kr., død en gang etter 276 f.Kr.) var en selevkideprinsesse som ble gift med Antigonos II Gonatas, konge av Makedonia, sønnesønn av Antigonos I Monofthalmos. Hun var datter av Stratonike og Selevkos I Nikator, den første kongen av Selevkideriket.

## Bakgrunn
I 299 f.Kr. allierte Selevkos seg med sin tidligere fiende Demetrios I Poliorketes, sønn av Antigonos I Monofthalmos, og forseglet avtalen med å gifte seg med Demetrios' datter Stratonike. Hun var da neppe mer enn 17 år gammel mens han var en gammel kriger på nærmere 60 år. Stratonike var også datter av Antipatros' datter Fila. Selevkos fikk en datter med Stratonike som også ble kalt for Fila, gitt romertallet II for å skille dem ad.

## Gift i Makedonia
I år 276 f.Kr. ble Fila giftet bort til Makedonias konge, Antigonos II Gonatas, som da var hennes onkel. Antigonos fikk først en maktposisjon sent i livet, og hadde ingen særskilt posisjon eller makt før hans far Demetrios I døde i 283 f.Kr. Han var da rundt 37 år gammel. Han giftet seg sent med sin unge niese Fila, antagelig rundt 18 år, som han fikk sitt eneste legitime barn med, Demetrios II Aitolikos, ca 278 f.Kr. Han hadde dog en annen sønn med Demo, en athensk hetære, som het Halkynoeos og som ble født da Antigonos var i slutten av tyveårene. Begge sønnene fikk betydelig oppmerksomhet fra sin far. Han legitime sønn med Fila ble involvert i monarkiet fra tidlig av, blant annet i navnet ledet en hær mot Epirus ca 264 f.Kr. da han var rundt fjorten år.

Antigonos levde også et langt liv og ble rundt 80 år gammel. Det er uklart hvor gammel Fila da hun ikke er omtalt i de antikke kildene utover sitt ekteskap. Siden ingen flere barn nevnes kan det tyde på at hun ikke fikk lang alder, kanskje hun døde i barselseng, men det er spekulasjoner.

## Referanser
Vanessa Ferlito

**Vanessa Ferlito** (født 28. desember 1977 i Brooklyn i New York i USA) er en amerikansk skuespillerinne av italiensk herkomst. Hun er kjent for rollen som Aiden Burn i TV-serien **'.

Ferlito har hatt små roller i flere TV-serier, deriblant ''[[Third Watch]]'', ''[[Lov og orden (TV-serie)|Lov og orden]]'' og **'. I *[[24 (TV-serie)|24]]* medvirket hun i elleve avsnitt. Ferlito hadde også en mindre rolle i filmen *[[Spider-Man 2]]* i 2004.

## Referanser


## Eksterne lenker
* 
*
Dann Florek

**Dann Florek** (født 1. mai 1950 i Flat Rock, Michigan, USA) er en amerikansk skuespiller.

Florek har for det meste arbeidet innen teateret, men har også hatt mange roller i mange høyprofilerte TV-serier. Han er blant annet kjent fra *[[Lov og rett i L.A.]]* der han spiller den noe kjedelige David Meyer, ektemann til Roxanne Melman (Susan Ruttan). Han har også hatt mindre roller i TV-serier som *[[Hill Street Blues]]*, *[[Hunter (TV-serie)|Hunter]]*, *[[Roseanne]]*, *[[NYPD Blue]]* og *[[The Practice]]*.

Sin mest kjente TV-rolle er sannsynligvis den i *[[Lov og orden (TV-serie)|Lov og orden]]* og *[[Spesialavsnittet|Law & Order: Special Victims Unit]]* der Florek spiller politisjefen Donald Cragen.

## Referanser


## Eksterne lenker
*
Hellestraumen

**Hellestraumen** er en 3-4 kilometer lang fjordarm til Veafjorden i Vaksdal, Hordaland. Den relativt trange munningen ved Stanghelle er mellom 40-120 meter bred, men innenfor Idlasundet utvider den seg til omkring 150 meter før den igjen innsnevres til 40 meter ved den egentlige Hellestraumen. Deretter utvider fjordarmen seg noe og fortsetter omkring 2 kilometer nordøstover til Dalevåg hvor Daleelva har sin munning.

## Referanser
Kochs snøflak

**Kochs snøflak** er en matematisk kurve og en av de tidligste fraktale kurver som ble beskrevet. Den er basert på Kochs kurve, som dukket opp i en artikkel i 1904 med tittelen *«Sur une courbe continue sans tangente, obtenue par une construction géométrique élémentaire»* av den svenske matematikeren Helge von Koch.

## Referanser
Sahar

**Sahar** (arabisk ) er et arabisk og persisk kvinnenavn som betyr «morgengry».

## Utbredelse
*Sahar* er blant de ti mest utbredte arabiske kvinnenavnene ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Sahar Biniaz (f. 1986), iransk-kanadisk modell og skuespiller
* Sahar Parniyan, afghansk skuespiller

## Referanser


## Eksterne lenker
Bombo

**«Bombo»** (spansk for *tromme*) er en pop-sang fra artisten Adelén skrevet av Ina Wroldsen og Quiz & Larossi. Sangen nådde i slutten av mars 2013 toppen av VG-lista. Adelén deltok med sangen i Melodi Grand Prix 2013, hvor den endte på en andreplass i finalen i Oslo Spektrum 9. februar 2013 etter å ha vunnet delfinalen i Larvik en uke tidligere.

## Referanser


## Eksterne lenker
*
Vossetunnelen

**Vossetunnelen** *(ikke offisielt navn)* er en mulig kombinert vei- og jernbanetunnel mellom Vaksdal og Voss i Hordaland. Blir den realisert vil den være verdens lengste veitunnel med 33 km lengde, omkring 8 km lenger enn den lengste veitunnelen i dag som er Lærdalstunnelen.

På det aktuelle veistykket følger nåværende stamvei E16 mellom Bergen og Oslo Veafjordens bratte østside fra Vaksdal til Stanghelle, hvor den svinger nordøstover langs Hellestraumens sydøstside til Dalevågen og langs Daleelva til Dale, deretter gjennom Dalseiddalen til Dalseid. Derfra fortsetter E16 i hovedsakelig østlig retning langs sydsiden av Bolstadfjorden til Bolstadøyri, Bolstadelva og Evangervatnet til Evanger. Her krysser veien over elvemunningen og følger Vossos nordside til Seimsvatnet og Vangsvatnet til den kommer til Voss ved jernbanestasjonen. Veistykket er beryktet pga. de utallige veitunnelene mellom Arna og Voss, av NRK Hordaland talt til 99.

Jernbanen følger stort sett den samme traseen fra Vaksdal, men har generelt færre og lengre tunneler. De viktigste forskjellene er at jernbanen går på nordvestsiden av Hellestraumen og deretter Daleelva fra Stanghelle til Dale, derfra gjennom en lang tunnel til Bolstadøyri og langs Vossos sydlige bredd nesten til Bulken. Derfra er det stort sett tunnel til jernbanen følger E16 de siste 1,5 km inn til Voss stasjon.

Spesielt på E16 vil en ny tunnel eliminere mange dårlige og trange veistykker med få utvidelsesmuligheter, og det er antatt at kjøretiden mellom Vaksdal og Voss vil bli redusert med rundt 20 minutter. Det er ikke oppgitt tidsbesparelser for jernbanen.

## Eksterne lenker
* Dette kan bli verdens lengste tunnel
Halvdan Hålegg

**Halvdan Hålegg** (Halfdan háleggr) var sønn av kong Harald Hårfagre og Snøfrid Svåsedatter og levde i siste halvdel av det 9. århundre.

Snøfrid var, ifølge sagaen, datter av samen Svåse i Dovrefjell-området. Det er uavklart om Snøfrid er en historisk person eller en sagnfigur. Ifølge sagaen fikk Snøfrid og Haralds fire barn sammen: 
*Sigurd Haraldsson Rise
*Halvdan Hålegg
*Gudrød Ljome
*Ragnvald Rettilbeine

Ifølge Snorre skal Torleiv Spake ha bragt kongen ut av forhekselsen etter Snøfrids død. De fire sønnene ble sendt på oppfostring, Gudrød til Tjodolv den kvinværske i Agder, Sigurd og Halvdan til Ringerike, og Ragnvald til Hadeland.

Etter hvert som kong Haralds mange sønner voks opp oppsto det maktkamp og stridigheter mellom dem. Halvdan dro sammen med broren Gudrød til Møre hvor de tok livet av kongens allierte Ragnvald mørejarl som ble brent inne med seksti mann, og prøvde med det å legge Møre under seg. På grunn av kongens vrede måtte imidlertid Halvdan rømme landet. Han dro til Orknøyene med tre skip som han hadde tatt fra mørejarlen. Da han kom dit flyktet først orknøyjarlen Torv-Einar Ragnvaldsson (sønn av Ragnvald mørejarl), men han samlet mannskap og kom tilbake samme høst og overrasket Halvdan og drepte ham på Rinansøy på Orknøyene. Ifølge Orknøyingenes saga og Snorre skar de blodørn på Halvdan.

Nyere historisk forskning hevder at kampen mot mørejarlætten var en del av en større maktkamp mellom ynglingeætten og mørejarlene, og at Halvdan mer og mindre handlet i samråd med sin far. Etter at Torv-Einar hadde drept Halvdan dro Harald Hårfagre (midt på 890-tallet) til Orknøyene for å ta et oppgjør med sønnens banemann. Det endte med et forlik mellom Harald og Torv-Einar (Torv-Einar måtte betale en bot på 60 mark), og Harald oppga etter dette å hevde overherredømme over øyene.

## Referanser
MS «Hamen»

**MS «Hamen»** er et lasteskip bygget ved  S.P.Austin & Son of Wear Dock, Sunderland som byggenummer 394. Skipet ble overlevert til British Electricity Authority i januar 1949. Skipet ble solgt til Norge i 1960. Eksisterer pr. februar 2013. Ankom 19.10.2018 Bredalsholmen Dokk & Fartøyvernsenter for restaurering.

## «Pompey Power»
* 1948: 21. juni: Sjøsatt. 
* 1949: januar: Levert til British Electricity Authority. Døpt «Pompey Power».
* 1949: Satt inn i kulltransport fra nord England til elektrisitetsverket i Portsmouth

## «Tandik»
*1960: juli: Solgt til Rederi A/S Orion ved Tandberg & Møinichen, Drammen. Omdøpt «Tandik».
*1962: Lagt i opplag i Sandefjord

## «Hamen»
*1963: Solgt til Hans Utkilen, Bergen. Omdøpt «Hamen».
*1963: juni: Dampmaskin demontert og erstattet med dieselmaskin.
*1985: 15. juni: Tatt ut av drift. 
*1996: Solgt til Alvar Olsson, Hälle, Sverige
*2004: Kjøpt av Stiftelsen Norsk Fartøyvern med tanke på bevaring.
*2011: mars: Sank delvis under opplag. 
*2012: 6. desember: Bryter opplag i Hällebogen, Sverige. Slept til Halden
*2012: 7. desember: Forlater Halden under slep. 
*2012: 8. desember: Ankommer Hirtshals for dokking.
*2013: 22. januar: Dokksatt i Hirtshals for utvendig renovering.
*2013: 6. juni: Forlater Hirtshals under slep av TB «Skilsø».
*2018: 19. oktober: Ankommer Bredalsholmen Dokk & Fartøyvernsenter for restaurering.

## Eksterne lenker
* 
* 
* «Pompey Power» www.shipspotting.com
* «Hamen» www.shipspotting.com
* Nettsted for MS «Hamen»
Tønne Huitfeldt (1625–1677)

**Tønne Huitfeldt** (født 20. november 1625 på Tronstad gård på Hurum, død 12. september 1677 på Fredriksten festning) var kommandant på Fredriksten festning og lensherre i Idd og Marker.

Det står et minnesmerke over ham på Fredriksten festning.

## Familie
Tønne Huitfeldt var sønn av Jacob Huitfeldt (1584–1632) til Tronstad og Elsebe Gabrielsdatter Akeleye (død 1648).

Tønne Huitfeldt var gift 1. gang med Helle Margrethe Nold (død i 1671), og 2. gang i 1673 med Sophie Amalie Rosenkrantz, datter av major Børge Holgersen Rosenkrantz og Maren Jensdatter Bjelke som var søster til Ove Bjelke, Henrik Bjelke og Jørgen Bjelke.

Fra Tønne Huitfeldt nedstammer alle de nålevende medlemmer av slekten Huitfeldt i Norge. I sitt første ekteskap var han far til bl.a. sjøhelten Iver Huitfeldt (1665–1710).

## Litteratur
*Carl Huitfeldt: *Slekten Huitfeldt - 600 år i Danmarks og Norges historie*, Oslo 2012, med omtale på flere sider, særlig side 305 ff, og med fargefoto av malt portrett på side 320 
* Allan Tønnesen (redaktør), *Magtens be[[segl]]ing. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, Syddansk Universitetsforlag, Odense 2013, 583 s., ISBN 9788776746612. Med kort biografi og Tønne Huitfeldts våpensegl på side 364, som representant for den norske adel

## Referanser


## Kilder
*Tønne Huitfeldt fra Norsk biografisk leksikon
Brian Todd Collins

**Brian Todd Collins** (født 1. april 1986 i Los Angeles, California), også kjent under artistnavnet Kid Ink og tidligere Rockstar, er en amerikansk rapper, produsent og låtskriver.

## Karriere
Den Los Angeles-baserte rapperen startet sin karriere som produsent, og jobbet blant andre med Sean «Diddy» Combs, Sean Kingston, Yung Berg og Nipsey Hussle.

Han debuterte som rapper i 2010 med mixtapen *Crash Landing.* *Daydreamer*, hans neste mixtape, hadde  nedlastinger på én uke, og ble gjestet av blant andre Meek Mill og Cory Gunz.

Kid Ink var med på magasinet *XXL* sin 2012 «Freshman Class», som presenterte artister magasinet mente ville få sitt gjennombrudd i 2012/2013. Kid Ink slapp sitt debutalbum 12. juni 2012 med tittelen *Up & Away.* Den 21. november 2012 utga Kid Ink sin femte mixtape, *Rocketshipshawty*. Den 4. januar 2013 kunngjorde han at han hadde signert en avtale med RCA Records, og ga ut et nytt spor med tittelen «Bad Ass» med Wale og Meek Mill. Han ga ut albumet *Full Speed* den 13. februar 2015.

## Referanser

## Eksterne lenker
* 
* 
* 
*
Nordpollen

**Nordpollen** kan vise til:

* Nordpollen (Selje), liten fjord i Sogn og Fjordane
* Nordpollen (Vågan), en arm av Vatnfjorden i Lofoten
Karsten og Petra blir bestevenner

***Karsten og Petra blir bestevenner*** er en norsk fantasyfilm for barn fra 2013 regissert av Arne Lindtner Næss. Manus er basert på Tor Åge Bringsværds barnebokserie fra 1990-tallet om *[[Karsten og Petra]]*. Hovedrollene spilles av Elias Søvold Simonsen og Nora Amundsen. Andre roller spilles av Ivar Nørve, Janne Formoe, Hilde Lyrån, Markus Tønseth, Sigrun Enge og Tone Johnsen, og Hilde Louise Asbjørnsen og Thorbjørn Harr som stemmeskuespillere.

Dette er den første av flere filmer om Karsten og Petra. De andre heter *Karsten og Petra på vinterferie* (2014), *[[Karsten og Petras vidunderlige jul]]* (2014), *Karsten og Petra på safari* (2015), *Karsten og Petra ut på tur* (2017), *Karsten og Petra lager teater* (også 2017) og *[[Karsten og Petra på skattejakt]]* (2018). Det er også produsert en TV-serie som gikk på NRK Super i 2013.

## Handling
De to 5-åringene Karsten og Petra som går i samme barnehage. Sammen med Frøken Kanin og Løveungen drar Karsten og Petra på små og store eventyr, men en dag blir Frøken Kanin borte.

## Medvirkende

* Nora Amundsen som Petra
* Elias Søvold-Simonsen som Karsten
* Hilde Louise Asbjørnsen som Frøken Kanin (stemme)
* Anna Celine Bredal som Siri
* Ina Bye-Hansen som Ugla
* Sigrun Enge som Esther
* Janne Formoe som Maria, Petras mamma
* Thorbjørn Harr som Løveungen (stemme)
* Tone Johnsen som Randi
* Janne Cathrin Langaas som brannsjef Ulrichsen
* Hilde Lyrån som Hilde, Karstens mamma
* Arne Lindtner Næss som Trygve
* Ivar Nørve som Petras morfar
* Caren Remøy som Sigrid
* Kristine Rui Slettebakken som Berit
* Markus Tønseth som Harald, Karstens pappa
* Vida Valen som Vida

## Om filmen
Filmen ble en moderat publikumssuksess. Den ble besøkt av 218 000, noe som plasserte den på sin første-plass tre uker på rad og så en 11.-plass over de mest besøkte filmene på norske kinoer i 2013. Dette plasserte den bak barnefilmer som *[[Rive-Rolf]] (9)* og *[[Jul i Flåklypa]] (1)*, men foran ''Mormor og de åtte ungene'' *(14), [[Smurfene 2]] (15), [[Monsteruniversitetet]] (17)* og *[[De tøffeste gutta]]* *(66)*.

Den ble godt mottatt av anmelderne og fikk terningkast fire av både VG, Dagbladet, Aftenposten, Adressa, Bergens Tidende og P3s Filmpolitiet.

## Referanser

## Eksterne lenker
*
Spørretime

**Spørretime** er et møte i et parlament der medlemmene kan stille spørsmål til regjeringen (inkludert statsministeren). Konseptet har sin bakgrunn i Westminster-modellen, og regnes i dag som en sentral del av parlamentarismen og folkesuverenitetsprinsippet. Regjeringen er derfor pålagt å besvare spørsmålene, som – avhengig av jurisdiksjon – enten kan eller ikke kan være fremlagt før møtet i parlamentet.

Spørsmålsstillerne kan være både fra regjeringspartimedlemmer eller fra opposisjonen. Spørsmål fra regjeringspartimedlemmer har gjerne som formål å gi regjeringen anledning til å legge frem, og debattere, viktig politikk på regjeringens agenda.

## Se også
* Stortingets spørretime
Riksdagens överklagandenämnd

**Riksdagens överklagandenämnd** er en klagenevnd under Sveriges riksdag. Nevnden har som formål å prøve visse avgjørelser fattet av Riksdagens organer – Riksdagsförvaltningen, Riksbanken, Riksrevisionen og Justitieombudsmannen.

Avgjørelser som kan overklages til nevnden er eksempelvis ansettelsesbeslutninger og vedtak om akkreditering av journalister for adgang til Riksdagens lokaler.

Riksdagens överklagandenämnd består av en formann, som skal være eller ha vært embedsdommer og ikke være riksdagsmedlem, og fire andre medlemmer valgt av Riksdagen. Formannen velges særskilt.

## Eksterne lenker
*
Wuxia (tidsskrift)

***wuxia*** er et uavhengig film- og medietidsskrift som ble startet i 2012. Tidsskriftet kommer ut to ganger årlig.

Målet med tidsskriftet er å betrakte film som kultur, og være et alternativ til bransjeblader, akademiske tidsskrift og underholdningsstoff i dagspressen.

Nr 1/12 var et temanummer om film og kritikk utgitt i samarbeid med Utflukt. Dette inneholdt blant annet tekster av Anne Gjelsvik, Tom McCormack, Knut Åsdam, Mariken Halle og intervju med Anja Breien.

Tidsskriftets redaktører er Maria Moseng og Maria Fosheim Lund.

## Referanser


## Eksterne lenker
*
Kon Tum

**Kon Tum** er hovedstad i provinsen med samme navn i regionen Tay Nguyen, også kalt Det sentrale høylandet, i Vietnam.

Byen ligger ikke langt fra grensen til både Laos og Kambodsja, og dette gjorde at den fikk sentral strategisk betydning under Vietnamkrigen. Byen ble blant annet angrepet under Tết-offensiven i 1968 og påskeoffensiven i 1972. Særlig under påskeoffensiven sto det et større slag om byen, i dagene 26. og 27. mai, som endte med de sørvietnamesiske styrkene under ledelse av Nguyễn Văn Toàn klarte å slå tilbake angrepet og de nordvietnamesiske styrkene måtte trekke seg tilbake.

## Eksterne lenker
*
Fjellveien (Bodø)

**Fjellveien** (1–107, 2–64) er en gate i bydelen Rønvika i Bodø. Gata strekker seg gjennom, fra vest til øst, Årnes, Vollen og Opplia, der de to sistnevnte kun har veien som grense mellom seg. Veien forsetter videre ut av boligfeltene og inn i Bodømarka, hvor den ender på Rønvikfjellet og Turisthytta. Fjellveien er en sentral vei, og hovedvei inn og ut av strøkene, da den i vest ender i kryss med fylkesvei 834, Nordstrandveien.

## Referanser


## Eksterne lenker
*
Lagårdveien (Bodø)

**Lagårdveien** (3-87, 2-100) er en vei i bydelen Rønvika i Bodø. Veien går relativt flatt i en bue fra nordvest til sørøst, sentralt gjennom strøket Lagård og til slutt helt i sørvest i nabostrøket Årnes. Veien er oppkalt etter den tidligere gården Lagård, som også har gikk navn til strøket. Veien har en samlet distanse på 900 meter, i tillegg til en rundt 50 meter fotgjengerdel, som går inn til Fjellveien

Lagårdveien er en større gate i det førstnevnte strøket, da det krysser strøket midt på. Den krysser blant annet Amtmann Worsøes gate, som går inn på bydelens hovedvei, Fylkesvei 834, Nordstrandveien.

## Referanser
Henrik Lundqvist

**Henrik Lundqvist** (født 2. mars 1982 i Åre, Sverige) er en svensk ishockeymålvakt som spiller for NHL-laget Washington Capitals.

Han har tidligere spilt 15 sesonger for New York Rangers.

Lundqvist vant Vezina Trophy i 2012. Han var også målvakt for Sveriges herrelandslag i ishockey da de tok OL-gull under Vinter-OL 2006. Før han gikk til New York Rangers i 2005 spilte han for Frölunda HC i svenske Elitserien. I 2005 vant han både Guldpucken og Guldhjälmen, to av Sveriges ishockeypriser.

Henrik er enegget tvilling med ishockeyspilleren Joel Lundqvist.

## Meritter

## Rekorder
### Elitserien
* Beste gjennomsnittlig mål mot (GAA) (1,45) og redningsprosent (94,8%) i 2002/03-sesongen.
* Beste gjennomsnittlig mål mot (GAA) (1,79) og redningsprosent (93,6%) i 2004/05-sesongen.

### New York Rangers/NHL
* Eneste målvakt i NHLs historie til å vinne 30 kamper i hver av sine første syv sesonger.
* Første NHL-målvakt til å innlede sin karriere med 11 sesonger på rad med 20 seire, og ble dermed den 15. NHL-målvakten i alt til å ha vunnet minimum 20 kamper i en sesong 11 ganger.
* Eneste målvakt i NHLs historie til å vinne 30 kamper i hver fulle spilte sesong.
* Flest shutouts («holdt nullen») av en målvakt i Madison Square Garden.
* New York Rangers klubbrekord i antall kamper spilt på en enkelt sesong– **73** (2009/10).
* New York Rangers klubbrekord i antall shutouts, grunnserien og sluttspill kombinert.
* Flest seire av en New York Rangers-målvakt – **405.**
* Raskeste målvakt i NHLs historie til å vinne 400 kamper.
* Flest shutouts av en New York Rangers-målvakt – **55.**
* Flest seire i sluttspillet av en New York Rangers-målvakt – **43.**
* Flest Sammenhengende kamp 7-seire i sluttspillet  – **6 på rad.**
* Flest kamper spilt kombinert – **744**.
* Flest redninger kombinert i grunnserien og i sluttspillet.
* Flest seire av en europeisk målvakt i NHLs historie.

### Vinter-OL
* OL-rekorden for å ha holdt nullen i lengst tid – **172 minutter og 34 sekunder** (2006 til 2010).

## Referanser


## Eksterne lenker
* 
*